Tronksjef in hof oor daggaŉ Sjef van Mpumalanga het Donderdag in die Tonga-landdroshof verskyn op aanklag dat hy dagga aan gevangenes voorsien het. Moses Sibiya (42) en sy medebeskuldigde, Mfundo Mqwathi (18), sal weer op 7 Januarie in die hof verskyn. Sibiya is op borgtog van R500 vrygelaat. Mqwathi bly in aanhouding aangesien hy ook op ander aanklagtes, waaronder huisroof, teregstaan. Lt. Mzwandile Nyambi, woordvoerder van die polisie, het gesê Sibiya en Mqwathi is op 7 November in hegtenis geneem nadat hulle met dagga betrap is in die Tonga-polisiestasie se aanhoudingselle. Sibiya het na bewering dagga aan Mqwathi, wat in aanhouding was, verskaf.